Държавен вестник, бр. 5, 2024 г., стр. 13

БРОЙ  5	
Д Ъ Р Ж А В Е Н  В Е С Т Н И К 	
СТР.  13  
(3) Оферта може да подават всяко българско 
или чуждестранно физическо или юридическо 
лице, както и техни обединения.
(4) Всеки кандидат в процедурата има право 
да представи само една оферта.
(5) Лице, което участва в обединение или 
е дало съгласие и фигурира като подизпъл­
нител в офертата на друг кандидат, не може 
да представи самостоятелна оферта.
(6) Едно физическо или юридическо лице 
може да участва само в едно обединение, 
което е кандидат по процедурата.
(7) Свързани лица по смисъла на § 1, т. 13 
и 14 от допълнителните разпоредби на Закона 
за публичното предлагане на ценни книжа 
не могат да бъдат самостоятелни кандидати 
в една и съща процедура.
(8) Когато процедурата има обособени 
позиции, условията по ал. 4 – 7 се прилагат 
отделно за всяка от обособените позиции.
(9) Кандидатите могат да променят, да 
допълват или да оттеглят своите оферти в 
рамките на определения срок за подаване 
на оферти.
(10) Офертите за участие в процедурата се 
изготвят на български език.
Чл. 6. (1) Заинтересованите лица могат да 
поискат писмено от бенефициента разяснения 
по публичната покана в срок до 4 дни преди 
изтичането на срока за подаване на офертите.
(2) Разясненията се публикуват по реда 
на чл. 2, ал. 1 в 3-дневен срок от датата на 
постъпване на искането.
(3) Публикуваните разяснения по ал. 1 
стават неразделна част от публичната покана, 
като те не следва да променят предварително 
обявените с поканата условия.
Чл. 7. (1) Разглеждането и оценката на 
офертите в процедурата за избор на изпълнител 
с публична покана се извършва от нечетен 
брой оценители, определени от бенефициента.
(2) Бенефициентът определя и резервни 
оценители, които да участват в разглеждането 
и оценката на офертите, в случай че някой 
от определените оценители не е в състояние 
да изпълнява задълженията си или възникне 
някое от обстоятелствата по ал. 3.
(3) Оценителите и резервните оценители 
не трябва да са свързани лица по смисъла 
на § 1, т. 13 и 14 от допълнителните разпо­
редби на Закона за публичното предлагане 
на ценни книжа с кандидат в процедурата 
или с посочените от него подизпълнители, 
или с членове на техните управителни или 
контролни органи.
(4) Оценителите и резервните оценители 
са длъжни да пазят в тайна обстоятелствата, 
които са им станали известни при или по 
повод на работата им.
(5) Оценителите подписват декларации 
за безпристрастност и поверителност, вклю­
чително относно обстоятелствата по ал. 3 
и 4, незабавно след като научат имената на 
кандидатите в процедура за избор на изпъл­
нител, както и при промяна на някое от об­
стоятелствата по ал. 3 в хода на провеждане 
на процедурата.
Чл. 8. (1) Бенефициентът може по всяко 
време да проверява заявените от кандидатите 
данни, да иска разяснения относно офертата 
и представените към нея документи, както и 
да изисква представяне в определен срок на 
допълнителни доказателства за обстоятелства­
та, посочени в офертата, като проверката и 
предоставените разяснения не могат да водят 
до промени в техническото и ценовото пред­
ложение на кандидатите.
(2) Бенефициентът писмено уведомява 
кандидатите за липсващи документи или за 
констатираните нередовности, посочва точно 
вида на документа или документите, които 
следва да се представят допълнително, и 
определя срок за представянето им, който е 
еднакъв за всички кандидати и не може да 
бъде по-кратък от 5 дни. При необходимост 
бенефициентът може по всяко време преди 
сключване на договора да иска разяснения 
за данни, заявени от кандидатите, и/или да 
проверява заявените данни, включително 
чрез изискване на информация от други лица 
и органи.
(3) Оценителите предлагат за отстраняване 
от участие в процедурата:
1. кандидат, който е представил оферта, 
която не отговаря на изискванията на чл. 5 или 
на условията, посочени в публичната покана;
2. кандидат, за когото са налице основа­
нията за задължително отстраняване от учас­
тие в процедура за възлагане на обществена 
поръчка съгласно чл. 54, ал. 1 от Закона за 
обществените поръчки;
3. кандидат, който не отговаря на обявени­
те изисквания за икономическо и финансово 
състояние, технически и професионални 
способности;
4. кандидат, който не е представил в срок 
изисканите по реда на ал. 2 документи или 
представените документи не отговарят на 
предварително обявените условия;
5. кандидат, който е представил невярна 
информация в хода на процедурата за избор 
на изпълнител.
(4) Оценителите съставят протокол за 
резултатите от работата си по разглеждане и 
оценка на офертите, който се представя на 
бенефициента за утвърждаване.
(5) Бенефициентът в срок до 3 дни от ут­
върждаване на протокола по ал. 4 писмено 
уведомява всички кандидати за извършеното 
класиране.
(6) В срок до 5 работни дни от получаване 
на уведомлението по ал. 5 кандидат в проце­
дурата може да поиска достъп до протокола 
или копие от него. Бенефициентът е длъжен 
в 7-дневен срок от получаване на писменото 
искане да осигури на кандидата достъп до 
протокола или копие от него.